13. veljače u Domovinskom ratu

**Domovinski rat po nadnevcima**: 13. veljače u Domovinskom ratu.

- Udio Srba u Savezu komunista dvostruko veći nego u ukupnom stanovništvu Republike, konstatira tjednik "Danas".

- U povodu sve češćih kršenja ljudskih prava u Sandžaku, Stranka demokratske akcije održala u Novom Pazaru prosvjedni miting.

- U pismu što ga je Vuk Drašković, predsjednik Srpskog pokreta obnove, poslao hrvatskom predsjedniku dr. Tuđmanu, podmeće mu kako su se u Hrvatskoj "povampirile aveti endehazije". U ime predsjednika Tuđmana odgovorio mu je Ured predsjednika Republike Hrvatske.

- Prvo zasjedanje hrvatskog Sabora nakon međunarodnog priznanje Republike Hrvatske.

- Hrvatska podržava referendum u BiH i dogovor triju naroda, a u slučaju pozitivnog ishoda referenduma priznat će tu državu, izjavio potpredsjednik hrvatske Vlade dr. Mate Granić.

- Potpredsjednik hrvatske Vlade Vladimir Šeks uputio pismo glavnom tajnih UN Boutrosu Ghaliju u kojem traži od njega brzu i javnu osudu ilegalnih srpskih vlasti "krajine" zbog njihovog grubog kršenja međunarodnog humanitarnog prava.

- Nacionalni park Plitvice već treću godinu propada, a umjesto turista zaposjeli ga teroristi.

- Novi izvještaj posebnog izvjestitelja Komisije UN za ljudska prava Tadeusza Mozowieckoga objavljen u Ženevi optužuje srpske paravojne snage u BiH za najteža zvjerstva.

- Srpski general Milovanović rekao da je srpska strana kao uvjet povlačenja svojeg topništva iz okolice Sarajeva postavila stavljanje pješaštva Armije BiH pod nadzor UN.

- Muslimani u okolici Žepča napali kolonu UNPROFOR-a, a od podmetnute mine ranjena dvojica britanskih časnika.

- U muslimanskoj bolnici u Zavidoviću pripadnik Armije BiH Sead Smajlović, hladnokrvno iz pištolja, ubio ranjenog hrvatskog vojnika Stipu Banovića u bolničkom krevetu, što je potvrdio i predstavnik UNPROFOR-a Robert York.

- Zapovjednistvo Zbornog područja Gospić priopćilo da je jučer onemogućen pokušaj upada neprijateljske diverzantske grupe na slobodan teritorij Republike Hrvatske na području Ribnika, a incident se dogodio u blizini UNPROFOR-a.

- Predsjednik HSLS-a Dražen Budiša boravi u višednevnom posjetu Federaciji BiH.

- Hrvata u Sarajevu, prema neslužbenim procjenama, ima još oko 30.000.

- Goliju, planinu visoku preko 1.800 metara, što se kao klin zabila između Livna i Glamoča, u potpunosti kontrolira HVO.

- U Beograd će uskoro stići inspektori Europske unije, koji će pregledati kataloge i muzejske depoe u Beogradu i Novom Sadu, kako bi ustanovili što je srpska država "spasila" od umjetničkih djela iz Hrvatske.

- Srpski lobby u SAD, preko Carterova centra, izdao knjigu stanovite Florence Hamlish Levishon "Belgrade: Amongs the Serbs", s tezom da je rat u "bivšoj" (navode stavlja autorica) Jugoslaviji "građanski rat".

- Međunarodni sud za ratne zločine učinjene na području bivše Jugoslavije objavio da su podignute optužnice protiv 21 Srbina za ratne zločine i zločine protiv čovječnosti učinjene u logoru Omarska u BiH.

- Predsjednik Tuđman primio u Zagrebu Richarda Holbrookea, pomoćnika državnog tajnika SAD-a, a bilo je riječi o učvršćenju Federacije BiH i kompromisnom rješenju situacije u Mostaru.

- Ministri Granić i Kinkel u Zagrebu održali zajedničku konferenciju za novinare i tom prigodom Kinkel rekao kako EU ostaje čvrsto iza rješenja koje je donio Hans Koschnick, a Granić je dodao kako Hrvati uvažavaju g. Koschnicka, ali glede Mostara traže časno kompromisno rješenje.

- Ministar Šušak u Washingtonu razgovarao sa svojim američkim kolegom Williamom Perryjem, u žarištu pozornosti bila opća situacija u BiH i u još okupiranom dijelu hrvatskog Podunavlja.

## Izvori

* Hrvatski informativni centar *Hrvatski spomenar: 11. veljače - 20. veljače*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.